Lav et referat af nedenstående tekst:

Tekst:
Jens Thomsen er opvokset i en landbrugsfamilie. Både hans far og flere andre i familien er landmænd. Så han er vant til lyden af maskiner. Fremover bliver der dog mere stille på hans jord på Egholm, hvor der - indtil nu - er blevet dyrket korn. Gård- og jordejeren har indgået en aftale med Aalborg Lufthavn om, at hans jord skal bruges til at reducere lufthavnens CO2-udslip. - Jeg stod pludselig i den her specielle situation, at jeg overtog et pænt stort landbrug, men uden at være landmand. Så jeg ønskede at omlægge ejendommen til naturformål, lyder det fra en af Egholms største private jordejere. Af den grund skal Jens Thomsens marker fremover være grønne med græs, så de bliver klimavenlige, og desuden tiltrækker mere insekt- og fugleliv. Aftalen betyder også, at al planteavl i området indstilles og dermed kan der ikke drives traditionel landbrug på markene længere, hvilket der ellers har været gjort i mere end 100 år. Gavner lufthavnen Aalborg Lufthavn håber på at holde vigtige flyruter fri for fugle og desuden begrænse antallet af større trækfugle i lufthavnens luftrum. Jens Thomsen selv ser frem til, at området bliver mere rekreativt. Trods det har beslutningen om at nedlægge landbruget ikke været helt lige til. - Det er på en måde vemodigt, og på den anden måde er det også interessant at arbejde med et projekt, som passer ind i tiden og fungerer godt, i forhold til jeg ikke er landmand, men det her med at sætte et punktum for generationers landbrugsdrift på de her arealer, det er noget, der sætter nogle tanker i gang, siger han.

Referat:
Det er slut med at se mejetærskere på Jens Thomsens jord på Egholm. Han har nemlig indgået en aftale med Aalborg Lufthavn.